**บทความที่ 1**

**บทคัดย่อ**

การวิจัยนี้เป็นการศึกษาผลการจัดกลุ่มข้อมูลโดยใช้เทคโนโลยีปัญญาประดิษฐ์ AI แบ่งกลุ่มผลสัมฤทธิ์ทางการเรียนของนักเรียนกลุ่มตัวอย่างเป็น กลุ่มเก่ง กลุ่มปานกลาง และกลุ่มอ่อน และแบ่งกลุ่มผลสัมฤทธิ์ทางการเรียนของรายวิชาเป็น กลุ่มเด่น กลุ่มกลาง และกลุ่มด้อย

ตัวอย่างที่ใช้ในการวิจัยคือ นักเรียนชั้นประถมศึกษาปีที่ 5 ปีการศึกษา 2561 โรงเรียนสามเสนนอก (ประชาราษฎร์อนุกูล) สำนักงาน เขตดินแดง กรุงเทพมหานคร จำนวน 33 คน

ผลการวิจัยพบว่าการแบ่งกลุ่มผลสัมฤทธิ์ทางการเรียนของนักเรียนกลุ่มตัวอย่างเป็น 11 คนต่อกลุ่ม . โดยมีรายวิชาที่เด่นสุดคือวิชาประวัติศาสตร์

คำสำคัญ : เทคโนโลยีปัญญาประดิษฐ์ AI, ผลสัมฤทธิ์ทางการเรียน, K-mean

**บทนำ**

เทคโนโลยีปัญญาประดิษฐ์ (AI) เริ่มขึ้นหลังจากการประชุมวิชาการที่วิทยาลัยดาร์ตมัธ สหรัฐอเมริกา ในปี ค.ศ. 1956 โดยมีผู้ร่วมประชุมหลายคน ได้แก่ จอร์น แบ็กคาร์ธีย์ เป็นประธานในที่ประชุม ร่วมด้วย มาร์วิน มินสกี, อัลเลน นิวเวลล์, อาเธอร์ ซามเอล, และเฮอร์เบิร์ต ไซมอน

ต่อมาบุคคลเหล่านี้ได้กลายมาเป็นผู้นำทางสาขาปัญญาประดิษฐ์ . ปัจจุบันสถาบันการศึกษาหลายแห่งเปิดสอนหลักสูตรที่เกี่ยวข้องกับการนำเทคโนโลยีปัญญาประดิษฐ์มาใช้

การแบ่งกลุ่มข้อมูล (clustering data) เป็นวิธีการค้นหาข้อมูลโดยใช้หลักการคาดคะเน ด้วยการดำเนินการของการทำงานเครื่องจักรที่ไม่ต้องมีคนสอน . เทคโนโลยีดังกล่าวถูกนำมาใช้เพื่อช่วยแก้ปัญหาและพัฒนาคุณภาพชีวิตของมนุษย์ รวมถึงสร้างความสะดวกสบายในด้านต่าง ๆ เช่น การแพทย์ ธุรกิจ การศึกษา

ขอบข่ายของเทคโนโลยีการศึกษาสามารถกำหนดให้แสดงภาพเป็น 3 มิติ ได้แก่ 1) มิติแนวตั้งด้านสาระความรู้ทางเทคโนโลยี การศึกษา 2) มิติแนวนอนตามขอบข่ายบทบาทหน้าที่งานคือ ด้านเครื่องมือในการบริหาร ด้านเครื่องมือด้านวิชาการ และเครื่องมือ ด้านบริการ และ 3) มิติเชิงลึกในบริบทของการศึกษา

เทคโนโลยี AI ในปัจจุบันถูกนำมาใช้กับการศึกษา แต่ยังไม่เป็นที่แพร่หลายและนิยมใช้โดยนักการศึกษาในประเทศไทย